ৰাজ্যখনৰ লোকসকলৰ দুখ-দুৰ্দশাৰ প্ৰতি অলপো চকু নিদিয়া চৰকাৰ বা প্ৰশাসনলৈ বাট নাচাই বোকাখাতৰ ভকত চাপৰিৰ স্থানীয় ৰাইজে নিজেই মেৰামতি কৰিছে শেহতীয়া বানত বিধ্বস্ত হোৱা গাঁৱৰ পথ আৰু কালভাৰ্ট।
যোৱা ১২ জুনৰ নিশা নেৰানেপেৰা বৰষুণৰ বাবে কাৰ্বি পাহাৰৰ পৰা নামি অহা পানীৰ ঢলে বোকাখাতৰ বহু অঞ্চলত বিস্তৰ ক্ষতি সাধন কৰিছিল । কাৰ্বি পাহাৰৰ পৰা লখৌ জানেৰে ভকতচাপৰিলৈ নামি অহা পানীৰ ঢলে গাওঁখনৰ বেদনা চাৰিআলিত থকা কালভাৰ্টোৰ এছোৱা উটুৱাই লৈ গৈছিল।
পানী শুকোৱাৰ পিছত যাতায়াতৰ অনুপযোগী হৈ পৰা পথ আৰু কালভাৰ্টোৰ বিষয়ে গাওঁবাসীয়ে প্ৰশাসনক অৱগত কৰে যদিও যোৱা এসপ্তাহে প্ৰশাসনে এই ক্ষেত্ৰত একো কাৰ্য ব্যৱস্থাই গ্ৰহণ নকৰিলে। ফলত অতিষ্ঠ হৈ পৰা ভকত চাপৰিৰ ৰাইজে আজি নিজৰ গাঁঠিৰ ধন ভাঙি আৰু দুই এক ব্যক্তিয়ে দিয়া ধনেৰে বাঁহ, মাটি, বস্তা ক্ৰয় কৰি নিজে শ্ৰমদান কৰি পথটোৰ লগতে কালভাৰ্টো মেৰামতিৰ কাম আৰম্ভ কৰে।
বানপানীৰ সময়ত স্থানীয় বিধায়ক তথা কেবিনেট মন্ত্ৰী অতুল বৰাই বিভিন্ন ঠাইত বানাক্ৰান্তৰ খবৰ ললে যদিও ভকত চাপৰিলৈ নোযোৱাত অঞ্চলটোৰ ৰাইজে ক্ষোভ প্ৰকাশ কৰিছে।
ভকত চাপৰিৰ নগেন দলে, দুৰ্গেশ্বৰ দলে, দেৱকুমাৰ দলে আৰু আপাল মৰাঙে নেতৃত্ব প্ৰদান কৰা আজিৰ এই পথ মেৰামতি কাৰ্যসূচীত বিপুল দাস, জিতু শইকীয়া, বাবাতু শৰ্মা, ৰামেশ্বৰ দাস আৰু স্থানীয় ৰাইজে আৰ্থিক আৰু কায়িক শ্ৰম পদান কৰে।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
গান্ধীৰ ৰাজ্যত বিপৰ্যস্ত কংগ্ৰেছ; কিয় গুজৰাটৰ নিৰ্বাচনী ইতিহাসৰ আটাইতকৈ বেয়া ফলাফল কংগ্ৰেছৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
